Tonttivuokrat kohtuullisiksi
Kaupunkijärjestön edustajat luovuttivat kaupunginhallituksen puheenjohtajalle kannanoton tonttivuokrien palauttamisesta uudelleen valmisteltavaksi vuokraehtojen kohtuullistamiseksi.
Kannanoton teksti:
Vantaan Kaupunginhallitukselle 14.4.2008
Ei kohtuuttomia korotuksia Vantaan kaupungin omistamien tonttien vuokriin
Kaupungilta odotetaan asumiskustannusten nousua hillitseviä toimia
Vantaan kaupungin omistamien asuntotonttien vuokrasopimukset ovat yleensä 50 vuoden sopimuksia. Uusittavia tonttivuokrasopimusten perustaksi kiinteistölautakunta ehdottaa maan markkinahintaa ja 4 % vuosituottoa. Tämä johtaa kohtuuttomiin korotuksiin asumiskustannuksissa.
Asuminen kuluu perustarpeisiimme. Kaupunki ei saa ottaa liikeyrityksen roolia asumiskustannuksiin liittyvissä asioissa, kuten kiinteistölautakunta on tehnyt. Kaupungilla ei ole liikaa keinoja hillitä asumiskustannusten nousua. Yksi keino on tonttivuokrapolitiikka. Uusien tonttivuokrien on pysyttävä kohtuullisina talon muihin hoitokuluihin nähden.
SKP:n Vantaan kaupunkijärjestö esittää, että Kaupunginhallitus palauttaa tonttivuokra-asian uudelleen valmisteltavaksi yllä mainittujen periaatteiden mukaisesti.
Suomen kommunistisen puolueen Vantaan kaupunkijärjestö ry.
puh 0400-609073
Päivähoitomaksujen korotukset torjuttava
Hallitus esittää ohjelmansa mukaisesti keskimäärin yli 16 % korotuksia päivähoito- ja terveyskeskusmaksuihin. Indeksikorotukset ovat luvassa kahden vuoden välein. Lapsiperheet ovat taas kurituksen kohteena. Yleisesti maksettu korkein päivähoitomaksu ensimmäisestä lapsesta nousee 200 eurosta 233 euroon. Tätä korkeinta maksua maksavat lähes kaikki perheet, joissa molemmat vanhemmat käyvät ansiotyössä.
Suomen kommunistisen puolueen Vantaan kaupunkijärjestö näkee maksujen korotusesitykset laman jälkeen harjoitetun politiikan jatkeena. Sen seurausta on esimerkiksi lapsiköyhyyden raju lisääntyminen.
Politiikan suunta on muutettava. Kohentamista vaativat lapsiperheiden taloudellinen asema, lastensuojelun ja lasten terveydenhoidon palvelut sekä päiväkotien ja koulujen resurssit.
Hallitukselle on vietävä viesti: EI päivähoitomaksujen korotukselle!
Vantaalla 12.4.2008
www.skp-vantaa.fi
Eduskunta äänesti eläkeindeksistä
Eduskunta äänesti eläkeindeksistä 10.3.2006. Eläkeindeksillä tarkistetaan eläkkeitä vuosittain.
Vastakkain oli hallituksen esitys, jossa hintatason muutos vaikuttaa 80 % ja ansiotason muutos 20 %. (käytössä oleva malli)
Vastaesityksenä oli ns. puoliväli-indeksi. Siinä palkat ja hinnat vaikuttavat
50 % + 50%. (ennen leikkauksia ollut malli)
Vantaalaiset vihreät ja sdp:n edustajat äänestivät taitetun indeksi puolesta, mm. Kimmo Kiljunen ja Ulla Anttila.
Puolueet äänestivät seuraavasti:
Kepu – taitettu indeksi 46 ja vastaan 0 (puoliväli-indeksi).
Sdp – taitettu indeksi 36 ja vastaan 1.
Kok – taitettu indeksi 16 ja vastaan 10.
Vas – taitettu indeksi 1 ja vastaan 15.
Vih – taitettu indeksi 10 ja vastaan 0.
Ruot – taitettu indeksi 4 ja vastaan 0.
Kd – taitettu 0 ja vastaan 5,
ps – taitettu 0 ja vastaan 2.
Puoliväli-indeksin puolesta
Tiedonantaja – SKP:n äänenkannattaja
Tiedonantaja kirjoittaa monista aiheista joista muut vaikenevat.
Teoriaa ja politiikkaa, uutisia työstä ja taistelusta, kulttuuria ja keskustelua, purevia pakinoita.
Käy tutustumassa Tiedonantajan nettilehteen.
Aihe: Tiedonantaja |